Notum omnibus infra gremium matris æcclesiæ tam presentibus quam absentibus esse volumus placuisse ac convenisse inter Girbaldum et domnum Oddonem abbatem commutationem terrarum suarum facere, que sunt in pago Matisconensi, in agro Rufiacensi, in ipsa villa. In primis Girbardus campum unum domno Oddoni dedit; terminatur de quatuor partibus terra ipsius Sancti Petri, et habet in longum perticas XVI, in frontibus utrisque perticas XIII. Et in alio loco campum alium dono, ubi in Pedro vocatur; terminatur similiter eisdem terminis, perticas tantum habens in longum XVIII, in ambobus frontibus perticas VIII. Infra istas perticationes et terminationes totum ad integrum vobis concedimus et donamus. Infra hos campos, etiam alium donamus campum in ipsa villa Rufiaco; terminatur a mane et a meridie via publica, a sero et a certio terra Sancti Petri; habet in longum perticas XVI, de uno latere XXIIII, ab uno fronte et a meridie XVI. Infra istas terminationes et perticationes totum ad integrum donamus, ut deinde liberam habeatis potestatem agendi quod utile vobis visum fuerit. Si quis vero contra hanc nostram commutationem, quod minime unquam evenire credo, calumpniare vel inquietare presumpserit, ejus vox non recipiatur ab aliquo, neque quod repetit obtinere queat, insuper vero eliminatus ab ecclesia, cui litem intulerit II auri libras, cogente judice, secundum mundanam legem, reddere compellatur, et hæc nostra commutatio rata semper immobilisque, stipulatione subnixa, permaneat. Actum apud Cluniacum. S. Girbaldi, qui hanc fecit commutationem et firmari peroravit. S. Rainerii. S. Alelmi. S. Bernierii. S. Bernefredi. Ego Johannes scripsi, dictavi die sabbati, mense febroario, anno VII regnante Rodulfo rege.